


TELŠIŲ RAJONO SAVIVALDYBĖS
TARYBA

SPRENDIMAS
DĖL TELŠIŲ RAJONO SAVIVALDYBĖS TARYBOS 2020 M. SPALIO 29 D. SPRENDIMO NR. T1-367 „DĖL PAGALBOS PINIGŲ UŽ TĖVŲ GLOBOS NETEKUSIŲ VAIKŲ GLOBĄ (RŪPYBĄ) SKYRIMO, MOKĖJIMO IR PANAUDOJIMO KONTROLĖS TVARKOS TELŠIŲ RAJONO SAVIVALDYBĖJE APRAŠO PATVIRTINIMO“
PAKEITIMO 

2024 m. lapkričio 28 d. Nr. T1-475
Telšiai

Telšių rajono savivaldybės taryba nusprendžia:
. Pakeisti Pagalbos pinigų už tėvų globos netekusių vaikų globą (rūpybą) skyrimo, mokėjimo ir panaudojimo kontrolės tvarkos Telšių rajono savivaldybėje aprašą, patvirtintą Telšių rajono savivaldybės tarybos 2020 m. spalio 29 d. sprendimu Nr. T1-367 „Dėl Pagalbos pinigų už tėvų globos netekusių vaikų globą (rūpybą) skyrimo, mokėjimo ir panaudojimo kontrolės tvarkos Telšių rajono savivaldybėje aprašo patvirtinimo“, ir jį išdėstyti nauja redakcija (pridedama).
. Nustatyti, kad šis sprendimas įsigalioja 2025 m. sausio 1 d.



Savivaldybės meras					Tomas Katkus

PATVIRTINTA
Telšių rajono savivaldybės tarybos
2020 m. spalio 29 d. sprendimu Nr. T1-367
(Telšių rajono savivaldybės tarybos
2024 m. lapkričio 28 d. sprendimo Nr. T1-475 redakcija)




 SKYRIUS


. Pagalbos pinigų už tėvų globos netekusių vaikų globą (rūpybą) skyrimo, mokėjimo ir panaudojimo kontrolės tvarkos Telšių rajono savivaldybėje aprašas (toliau – Aprašas) nustato pagalbos pinigų už vaikų, netekusių tėvų globos, vaikų laikinąją ar nuolatinę globą (rūpybą) vaikus  globojančioms šeimoms, šeimynoms, budintiems globotojams, palydimosios globos paslaugų gavėjams skyrimo, mokėjimo, panaudojimo kontrolės ir nutraukimo tvarką.
. Apraše vartojamos sąvokos:
. pagalbos pinigai – tai 3 BSI (bazinių socialinių išmokų dydžio) piniginė išmoka palydimosios globos paslaugų gavėjams, vaikus  globojančioms šeimoms, šeimynoms, budintiems ir nuolatiniams globotojams, kurių globojamiems (rūpinamiems) vaikams laikinoji globa (rūpyba) nustatyta Telšių rajono savivaldybės (toliau – Savivaldybė) mero potvarkiu, o nuolatinė globa – Telšių apylinkės teismo Telšių rūmų sprendimu (nutartimi);
. pagalbos pinigų gavėjas – įstatymų nustatyta tvarka paskirtas vaiko globėju (rūpintoju), t. y. globėjai, šeimos, šeimynos, globos centras (skiriant pagalbos pinigus budintiems ir nuolatiniams globotojams), palydimosios globos paslaugas organizuojanti įstaiga, jaunuolis pasibaigus jo globai (rūpybai) dėl pilnametystės, emancipacijos, kol mokosi pagal bendrojo ugdymo programą ir pagal bendrojo ugdymo programą kartu su profesinio mokymo programa arba studijuoja aukštojoje mokykloje pagal nuolatinės studijų formos programą;
. globos centras – socialinių paslaugų įstaiga, kuri, įgyvendindama vaiko globėjo (rūpintojo) teises ir pareigas, pagal tarpusavio bendradarbiavimo ir paslaugų teikimo sutartį perduoda likusį be tėvų globos ir (ar) socialinę riziką patiriantį vaiką prižiūrėti budinčiam ar nuolatiniam globotojui, pagal poreikį teikia ir organizuoja socialines paslaugas bei kitą pagalbą vaikui, budinčiam ir nuolatiniam globotojui, globėjui (rūpintojui), įtėviams, šeimynų dalyviams, socialinių paslaugų įstaigų, dirbančių su vaikais, darbuotojams, taip pat kitokią pagalbą vaiko tėvams vaiką grąžinant į šeimą;
. vaikus globojanti šeima – sutuoktiniai ar vienas gyvenantis asmuo, ne jaunesnis kaip 21 metų (reikalavimas būti sukakusiam 21 metų amžiaus netaikomas vaiko artimajam giminaičiui), įstatymų ir kitų teisės aktų nustatyta tvarka prižiūrintys ar globojantys (besirūpinantys) vaikus (vaikais);
. šeimyna – pelno nesiekiantis ribotos civilinės atsakomybės viešasis juridinis asmuo, kuris šeimos aplinkoje globoja (rūpina) ir (ar) prižiūri saugioje aplinkoje laikinai apgyvendintus 4 ar daugiau vaikų. Bendras savų vaikų, šeimynoje globojamų (rūpinamų) ir prižiūrimų vaikų skaičius – ne daugiau kaip 8, išskyrus atvejus, kai vaikų gali būti daugiau, jeigu neišskiriami broliai ir seserys, arba mažiau, jeigu globojamas (rūpinamas) ar prižiūrimas laikinai apgyvendintas vaikas su negalia. 
. Kitos šiame Apraše vartojamos sąvokos atitinka Lietuvos Respublikos civiliniame kodekse ir Lietuvos Respublikos socialinių paslaugų įstatyme apibrėžtas sąvokas.




 SKYRIUS


. Pagalbos pinigai pagalbos pinigų gavėjui skiriami už vaiką iki 18 metų ir vyresnį, jeigu jis gyvena vaikus globojančioje šeimoje, šeimynoje, pas budintį ar nuolatinį globotoją arba kuriam teikiamos palydimosios globos paslaugos ir kuris mokosi pagal bendrojo ugdymo programą (įskaitant ir profesinio mokymo įstaigose besimokančius pagal bendrojo ugdymo programą, pagal bendrojo ugdymo programą kartu su profesinio mokymo programa ar studijuoja aukštojoje mokykloje pagal nuolatinės studijų formos programą, iki mokymosi ar studijų pagal šias programas baigimo dienos), bet ne ilgiau iki jam sukaks 24 metai. 
. Pagalbos pinigų gavėjui skiriami pagalbos pinigai už kiekvieną globojamą (rūpinamą) vaiką, nepriklausomai nuo vaiko amžiaus ar neįgalumo lygio. 
. Dėl pagalbos pinigų skyrimo pagalbos pinigų gavėjas kreipiasi į Savivaldybės administracijos Socialinės paramos skyrių (toliau – Skyrius) ar gyvenamosios vietos seniūniją, pateikdamas atitinkamos formos prašymą (1 priedas).
. Kartu su prašymu pateikiami šie dokumentai:
. pagalbos pinigų gavėjo asmens tapatybę patvirtinantys dokumentai;
. dokumentai, patvirtinantys laikinosios ar nuolatinės globos (rūpybos) nustatymą.
. Pagalbos pinigai skiriami Skyriaus vedėjo sprendimu. 
. Pagalbos pinigų gavėjas turi teisę atsisakyti paskirtų pagalbos pinigų, pateikęs Skyriui ar seniūnijai prašymą dėl pagalbos pinigų mokėjimo nutraukimo.
. Pagalbos pinigų gavėjas per 10 dienų nuo pasikeitusių aplinkybių, turinčių įtakos pagalbos pinigams mokėti, privalo apie tai raštu pranešti Skyriui.

 SKYRIUS


. Pagalbos pinigai yra skiriami naudoti kuo geresniam globotinio poreikių ir interesų patenkinimui. 
. Pagalbos pinigais gali būti apmokamos išlaidos, susijusios su globotinio poreikiais ir skirtos:
. neformaliam ugdymui (socialiniams įgūdžiams, gebėjimams ugdyti, saviraiškai skatinti, 
fiziniam lavinimui, įvairiems būreliams, kursams, seminarams ir kt.);
. laisvalaikiui ir poilsiui organizuoti, stovykloms; 
. sveikatos priežiūrai;
. prekėms ir kitoms paslaugoms (higienos, slaugos, techninės pagalbos, maitinimui,  patalynei ir aprangai, globotiniui transportuoti).
. Už tinkamą pagalbos pinigų panaudojimą yra atsakingas pagalbos pinigų gavėjas.

 SKYRIUS


. Pagalbos pinigai mokami iš Savivaldybės biudžeto lėšų, skirtų Telšių rajono savivaldybės strateginio veiklos plano 07 programos 2 tikslo 2 priemonei „Šeimynų steigimo ir globėjų bei įtėvių rengimo programos“ vykdyti.  
. Pagalbos pinigai skiriami nuo globos (rūpybos) nustatymo dienos, kol vaikui nustatyta globa (rūpyba). Kai vaikams globa (rūpyba) nustatyta iki Aprašo įsigaliojimo dienos, pagalbos pinigai skiriami ne daugiau kaip už 1 praėjusį mėnesį nuo prašymo pateikimo dienos, bet ne anksčiau kaip nuo Aprašo įsigaliojimo dienos. 
. Skyriaus specialistai patikrina pateiktus dokumentus ir suveda duomenis į informacinę sistemą PARAMA, parengia sprendimo apie išmokos skyrimą / neskyrimą projektą, teikia jį Skyriaus vedėjui pasirašyti, įsega į pagalbos pinigų gavėjo bylą ir apie priimtą sprendimą informuoja prašymą pateikusį asmenį prašyme nurodytu būdu.
. Skyriaus specialistas suformuoja ir pateikia išmokų žiniaraščius Savivaldybės administracijos Buhalterinės apskaitos skyriui (toliau – Apskaitos skyrius).
. Apskaitos skyriaus specialistas pagal pateiktus duomenis pinigus perveda į pagalbos pinigų gavėjų sąskaitas bankuose arba globotinio vardu atidarytą sąskaitą kiekvieną mėnesį iki 15 dienos. Pagalbos pinigai vaikui pageidaujant gali būti pervedami į jo asmeninę sąskaitą banke. 
. Pagalbos pinigai mokami už praėjusį mėnesį. 
. Pagalbos pinigų mokėjimo dydis už ne visą mėnesį teikiamą priežiūrą, globą (rūpybą) yra nustatomas proporcingai teikiamos priežiūros ar globos trukmei.
. Vaikui baigus mokymąsi pagal bendrojo ugdymo programą, pagalbos pinigai mokami iki tų metų rugsėjo 1 d. 

 SKYRIUS


. Pagalbos pinigų naudojimą pagal paskirtį prižiūri ir kontroliuoja Skyrius ir Globos centro funkcijas Savivaldybėje vykdanti įstaiga  (toliau – Globos centras).
. Gavus informaciją ar kilus abejonių, kad pagalbos pinigai naudojami ne pagal paskirtį, Globos centro specialistai turi teisę aplankyti vaikus globojančioje šeimoje, šeimynoje, pas budintį ar nuolatinį  globotoją. Globos centro specialistas, nustatęs, kad pagalbos pinigai yra naudojami ne pagal paskirtį ir yra neužtikrinama vaiko gerovė, nedelsdamas raštu informuoja Skyrių.
. Globos centras ar Skyrius turi teisę, atsitiktinės atrankos būdu pasirinkęs vaiką globojančią šeimą, šeimyną, budintį ar nuolatinį globotoją, aplankyti juos ir vietoje patikrinti, ar pagalbos pinigai yra naudojami pagal paskirtį, ar yra užtikrinama globotinio (rūpintinio) gerovė. 
. Nustačius, kad pagalbos pinigai yra naudojami ne pagal paskirtį ir yra neužtikrinama globotinio (rūpintinio) gerovė, pagalbos pinigų mokėjimas sustabdomas ir patikrinimo išvados teikiamos svarstyti Telšių rajono savivaldybės socialinės paramos teikimo komisijai.

 SKYRIUS


. Pagalbos pinigų mokėjimas nutraukiamas:
. nustačius, kad pagalbos pinigai naudojami ne pagal paskirtį ar neužtikrinama globotinio (rūpintinio) gerovė; 
. įvaikinus globotinį (rūpintinį);
. apgyvendinus globotinį (rūpintinį) socialinės globos įstaigoje;
. panaikinus globą (rūpybą);
. jeigu paskelbta prižiūrimo, globojamo (rūpinamo) vaiko paieška ar jis teismo pripažintas nežinia kur esančiu, kol neišnyksta nurodytos aplinkybės;
. nutraukus mokymąsi pagal bendrojo ugdymo programą;
. globotiniui (rūpintiniui) mirus;
. Savivaldybės administracijos direktoriaus ar jo įgalioto asmens įsakymu komisijos teikimu nuo paslaugos sustabdymo dienos dėl Aprašo 25 punkte nustatytų aplinkybių.

 SKYRIUS


. Pagalbos pinigai neskiriami įstaigoms, kurių paslaugas perka Savivaldybė.
. Pagalbos pinigai neskiriami globėjams (rūpintojams), pasirašiusiems Socialinės globos šeimoje organizavimo sutartis su  Savivaldybe, gaunantiems išmokas už globojamus vaikus šeimoje, išskyrus atvejus, kai šiose šeimose prižiūrimam vaikui sukanka 21 metai ir jis mokosi pagal bendrojo ugdymo programą, baigiamaisiais mokymosi metais mokami iki tų metų rugsėjo 1 dienos, o asmeniui, kuris mokosi pagal formaliojo profesinio mokumo programą (taip pat ir asmeniui, kurio mokymą pagal bendrojo ugdymo programą kartu su profesinio mokymo programa vykdo profesinio mokymo teikėjai) ar studijuoja aukštojoje mokykloje pagal nuolatinės studijų formos programą, iki mokymosi ar studijų pagal šias programas baigimo dienos, bet neilgiau, iki jam sukaks 24 metai.
.  Jeigu pasibaigus vaiko globai (rūpybai) dėl pilnametystės, emancipacijos ar santuokos sudarymo asmuo mokosi pagal šio tvarkos aprašo 28 punkte nurodytas programas, pagalbos pinigai mokami pačiam asmeniui, išskyrus atvejus, kai besimokantis vyresnis kaip 18 metų asmuo lieka gyventi ir yra išlaikomas (nemokamai gauna nakvynę, maistą ir kitas paslaugas) globėjo (rūpintojo) šeimoje, šeimynoje, globos centre. Tais atvejais pagalbos pinigai mokami globėjui (rūpintojui), šeimynai ar globos centrui.
. Permokėti pagalbos pinigai išieškomi Lietuvos Respublikos teisės aktų nustatyta tvarka, pagalbos pinigų gavėjui nesutikus jų grąžinti.
. Sprendimai dėl piniginės paramos skyrimo ar neskyrimo gali būti skundžiami Lietuvos Respublikos administracinių bylų teisenos įstatymo nustatyta tvarka.
_____________


Pagalbos pinigų mokėjimo už tėvų globos 
netekusių vaikų globą (rūpybą) Telšių rajono 
savivaldybėje tvarkos aprašo
 priedas


	ASMENS, KURIS KREIPIASI DĖL PAGALBOS PINIGŲ UŽ VAIKO GLOBĄ (RŪPYBĄ) 
Vardas																									


Pavardė																										


Asmens kodas												
	
Deklaruotos gyvenamosios vietos adresas	Deklaravimo data*
	Telefono Nr.
Faktinės gyvenamosios vietos adresas	Įrašymo į apskaitą data*
	Telefono Nr.

² Duomenys gaunami iš valstybės ir žinybinių registrų bei valstybės informacinių sistemų
³Nurodomas tik tuo atveju, jeigu asmuo nėra deklaravęs gyvenamosios vietos arba jo faktinė gyvenamoji vieta nesutampa su deklaruota gyvenamąja vieta

_____________________________________
(savivaldybės (seniūnijos) pavadinimas)

PRAŠYMAS PAGALBOS PINIGAMS GAUTI

20 __ m. _______________________ d. 


Prašau skirti  pagalbos pinigus už globojamą vaiką (-us) nuo 20___m.____________d.

1. DUOMENYS APIE GLOBOTINIUS (RŪPINTINIUS) :     
Eil.   Nr.		Vardas ir pavardė	Asmens kodas, jo nesant – gimimo data	Globos (rūpybos) forma	Mokymosi 	įstaiga	(jei mokosi)
				
				
				
				
				
				


2. PAPILDOMA INFORMACIJA
2.1. Ar dėl išmokų kreipiatės pirmą kartą?                 			□  Taip     □    Ne
2.2. Ar Jūsų globojamas (rūpinamas) vaikas yra Jūsų nepilnamečio               
vaiko vaikas?                                                                                                                   							 □  Taip     □    Ne




3. PAGALBOS PINIGUS MOKĖTI Į SĄSKAITĄ:
	 globėjo (rūpintojo) sąskaitą									 vaiko, jaunuolio vardu atidarytą sąskaitą									 banke 			________________________________________________	(banko pavadinimas,  jo filialo (skyriaus) pavadinimas, banko kodas)	____________________________   	(asmens sąskaitos Nr.)                                                   ___________________________________	(mokėjimo kortelės pavadinimas ir Nr.)         			________________________________________________	(banko pavadinimas,  jo filialo (skyriaus) pavadinimas, banko kodas)	____________________________   	(asmens sąskaitos Nr.)                                                   ___________________________________	(mokėjimo kortelės pavadinimas ir Nr.)         			________________________________________________	(banko pavadinimas,  jo filialo (skyriaus) pavadinimas, banko kodas)	____________________________   	(asmens sąskaitos Nr.)                                                   ___________________________________	(mokėjimo kortelės pavadinimas ir Nr.)         	
	


4.TVIRTINU, kad pateikta informacija yra teisinga. 

5. ĮSIPAREIGOJU ne vėliau kaip per mėnesį pranešti apie aplinkybes, turinčias įtakos išmokai mokėti:
6. ŽINAU IR SUTINKU: 
6.1. kad pagalbos pinigų mokėjimo tikslais apie mane ir bendrai gyvenančius asmenis iš kitų institucijų bus renkama informacija, reikalinga pagalbos pinigams skirti, ir kad duomenys apie skirtą išmoką gali būti teikiami kitoms institucijoms; 
6.2. teikti visą teisingą informaciją, reikalingą pagalbos pinigams gauti, ir būtinus dokumentus;
6.3. pagalbos pinigus panaudoti pagal jų tikslinę paskirtį;
6.4. kad nuslėpęs ar pateikęs neteisingus duomenis, reikalingus pagalbos pinigams teikti, ir permokos atveju turėsiu grąžinti Savivaldybei neteisėtai gautus pagalbos pinigus arba pagalbos pinigų  permoka  bus išieškotos  įstatymų nustatyta tvarka; 
6.5. sudaryti galimybes Socialinės paramos skyriui ir globos centrui vykdyti pagalbos pinigų panaudojimo kontrolę.
7. PATEIKIU:
Asmens tapatybę patvirtinantį dokumentą: pasą, asmens tapatybės kortelę (pabraukti).

8. PATVIRTINU, KAD INFORMACINĮ LAPELĮ GAVAU: _____________________					                                                                   (pareiškėjo parašas)
9. PRIDEDAMA* (pažymėti pridedamus dokumentus): 
	9.1. Pažymos iš mokymo įstaigų, kai asmenys mokosi, ____ lapų.   
	9.2. Globos (rūpybos) nustatymą ir asmens paskyrimą globėju (rūpintoju) patvirtinančio dokumento kopija, __ lapų.
	9.3. Kiti______________________________________________________________________
* Pareiškėjui nereikia pateikti dokumentų, jei informacija gaunama iš valstybės ir žinybinių registrų bei valstybės informacinių sistemų

Pareiškėjas  ( įgaliotas asmuo) (pabraukti)       _________________ ___________________					 (parašas)	      (vardas ir pavardė)
Bylos Nr. ____________
Prašymas pagalbos pinigams gauti gautas: ____________________________ Nr. ____________
(gavimo data)

	Pateikti visi reikalingi dokumentai
	Nepateikti pagalbos pinigams skirti reikalingi dokumentai
Nepateikti dokumentai	Pateikimo	data	Dokumentus priėmusio darbuotojo vardas, pavardė ir parašas
		
		
		


Prašymą ir dokumentus priėmė
_________________________  	(pareigų pavadinimas)	___________________      _____________________________	(parašas)                                     (vardas ir pavardė)


–––––––––––––––––

Informacinis lapelis, kuris 
įteikiamas įregistravus
prašymą pagalbos pinigams gauti

INFORMACINIS LAPELIS

	Pagalbos pinigai skiriami ir mokami Telšių rajono savivaldybės tarybos nustatyta tvarka iš savivaldybės biudžeto lėšų. 
Pagalbos pinigai pagalbos pinigų gavėjui skiriami už vaiką iki 18 metų ir vyresnį, kuris gyvena vaikus globojančioje šeimoje, šeimynoje, pas budintį globotoją arba kuriam teikiamos palydimosios globos paslaugos ir jis mokosi pagal bendrojo ugdymo programą baigiamaisiais mokymosi metais mokami iki tų metų rugsėjo 1 dienos, o asmeniui kuris mokosi pagal formaliojo profesinio mokumo programą (taip pat ir asmeniui, kurio mokymą pagal bendrojo ugdymo programą kartu su profesinio mokymo programa vykdo profesinio mokymo teikėjai) ar studijuoja aukštojoje mokykloje pagal nuolatinės studijų formos programą, iki mokymosi ar studijų pagal šias programas baigimo dienos, bet neilgiau, iki jam sukaks 24 metai.
Pagalbos pinigai išmokami iki einamojo mėnesio 15 d. už praėjusį mėnesį. Pinigai pervedami į globėjo pateiktą sąskaitą, į nurodytą vaiko, jaunuolio sąskaitą. 
Pagalbos pinigų panaudojimo kontrolę vykdo Telšių rajono savivaldybės administracijos Socialinės paramos ir rūpybos skyrius ir Globos centro funkcijas Savivaldybėje vykdanti įstaiga.
Pagalbos pinigų mokėjimas nutraukiamas: 
- nustačius, kad pagalbos pinigai naudojami ne pagal paskirtį ar neužtikrinama globotinio (rūpintinio) gerovė; 
- įvaikinus globotinį (rūpintinį);
-  apgyvendinus globotinį (rūpintinį) socialinės globos įstaigoje;
-  panaikinus globą (rūpybą);
- jeigu paskelbta prižiūrimo, globojamo (rūpinamo) vaiko paieška ar jis teismo pripažintas nežinia kur esančiu, kol neišnyksta nurodytos aplinkybės;
- nutraukus mokymąsi pagal bendrojo ugdymo programą, formaliojo profesinio mokumo programą ar studijas aukštojoje mokykloje pagal nuolatinės studijų formos programą;
- globotiniui (rūpintiniui) mirus.
- Savivaldybės administracijos direktoriaus įsakymu komisijos teikimu nuo paslaugos sustabdymo dienos nustačius, kad pagalbos pinigai yra naudojami ne pagal paskirtį.
Nustačius, jog išmoka gauta neteisėtai, privaloma ją grąžinti arba ji bus išskaičiuojama teisės aktų nustatyta tvarka.
Telšių rajono savivaldybės administracijos sprendimas gali būti skundžiamas Administracinių bylų teisenos įstatymo nustatyta tvarka administracinių ginčų komisijai ir administraciniam teismui.
Pagalbos pinigų gavėjas per 10 dienų įsipareigoja raštu pranešti Skyriui apie pasikeitusias aplinkybes, turinčias įtakos pagalbos pinigams mokėti.
____________________

